stanford-oval/wikipedia huggingface dataset:
אגסילאוס הראשון

אגסילאוס הראשון (ביוונית: Ἀγησίλαος; ביוונית איונית: Ἡγησίλεως, הגסילאוס) הוא במיתולוגיה היוונית המלך השישי בשושלת האגיאדית (על שם המלך אגיס הראשון (אנ')) של מלכי ספרטה.
אגסילאוס היה בנו של דוריסוס (אנ') מלך ספרטה. על פי אפולודורוס מאתונה, אגסילאוס שלט 44 שנים, ומת בשנת 886 לפני הספירה. על פי פאוסניאס, תקופת שלטונו הייתה קצרה, אך הוא מתארך אותו לזמן החקיקה של ליקורגוס.
את כס המלוכה שלו ירש בנו ארכלאוס (אנ'), ואחריו מלך נכדו טלקלוס (אנ').
הערות שוליים

↑  ההגייה ביוונית: אַגֶסילאוֹס, במלעיל דמלעיל (ההטעמה בהברה השלישית מהסוף).
1 2  הערך "אגסילאוס הראשון", במילון לביוגרפיה ומיתולוגיה יוונית ורומית של ויליאם סמית, עמ' 69.
↑  אפולודורוס, כרוניקה, 63.
↑  אוסביוס, כרוניקון, 222–225; הירונימוס, כרוניקון, 125.
↑  פאוסניאס, תיאורה של יוון, ספר 3, פרק 2, פסקאות 4–5.
↑  פאוסניאס, תיאורה של יוון, ספר 4, פרק 4, פסקה 2.
↑  ראו גם: הרודוטוס, היסטוריות, ספר שביעי, סעיף 204.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
Kid A Mnesia

Kid A Mnesia הוא הוצאה מחודשת של האלבומים Kid A‏ (2000) ו-Amnesiac, האלבום העוקב (2001) של להקת הרוק האנגלית רדיוהד. הוא כולל גם אלבום שלישי, Kid Amnesiae, הכולל חומר שטרם יצא לאור מהסשנים של ההקלטות של Kid A ו-Amnesiac. הוא יצא לאור ב-5 בנובמבר 2021 על ידי XL Recordings. האלבום קודם באמצעות הפצת סינגל בשם "If You Say the Word" וסינגל נוסף בשם "Follow Me Around".
רקע

רדיוהד הקליטו את Kid A ו-Amnesiac במקביל בשנים 1999 ו-2000 באולפנים בפריז, קופנהגן, גלאסטר ואוקספורד. רדיוהד שקלו להוציא את היצירות שלהם כאלבום כפול, אך הרגישו שהחומר צפוף מדי. האלבומים חילקו מעריצים ומבקרים, אך בהמשך זכו לשבחים רבים. בסוף העשור, הרולינג סטון, פיצ'פורק והטיימס דירגו את Kid A בתור האלבום הטוב ביותר של שנות האלפיים, וב-2020, הרולינג סטון דירג אותו במקום ה-20 ברשימת "500 האלבומים הגדולים בכל הזמנים".
Kid Amnesiae

Kid A Mnesia כולל דיסק שלישי, Kid Amnesiae, הכולל חומר שטרם פורסם מהסשנים של ההקלטות של Kid A ו-Amnesiac.
"עקוב אחריי" הופיע לראשונה בסרט התיעודי מ-1998 Meeting People Is Easy. על פי הרולינג סטון, זהו אחד אחד השירים היותר אפלים של הזמר תום יורק, עם מילים על "דמויות מוצללות שאורבות בפינות". יורק והגיטריסט ג'וני גרינווד ביצעו גרסה מאורגנת מחדש בשנת 2017. הגיטריסט אד או'בראיין כינה את "If You Say the Word" בשם "שיר בסי מינור" ביומנים מקוונים במהלך הסשנים של ההקלטות.
קידום והוצאה לאור

ב-1 באפריל 2021 הצטרפה רדיוהד לפלטפורמת המדיה החברתית טיקטוק והחלה לפרסם סרטונים קצרים המציגים את דמותם Chieftan Mews. במשך מספר חודשים הם פרסמו 30 סרטונים. בתחילת ספטמבר פרסמו רדיוהד סרטון קומי בו דנו יורק ואמן השער של רדיוהד, סטנלי דונווד, במעורבות הולכת ופוחתת של הערוץ.
רדיוהד הכריזה על Kid A Mnesia ב-7 בספטמבר 2021, והוציאה סינגל דיגיטלי, השיר "If You Say the Word". המהדורה כוללת גרסאות ויניל, תקליטורים, קלטות וגרסאות דיגיטליות, כמו גם הוצאת שני ספרי אמנות מאת יורק ודונווד המפרטים את תהליך היצירה של מפגשי ההקלטות Kid A ו-Amnesiac.
ב-9 בספטמבר, "Kid A Mnesia Exhibition", חוויה אינטראקטיבית שנוצרה בשיתוף עם אפיק גיימס, הוכרזה לפלייסטיישן 5, MacOS ו-"Microsoft Windows" להורדה בנובמבר.
רשימת השמעה

| Kid A> מס' | Kid A> שם | Kid A> משך | Kid A>  | Kid A>  | Kid A>  | Kid A>  | Kid A>  | Kid A>  | Kid A>  |
| --- | --- | --- | --- | --- | --- | --- | --- | --- | --- |
| 1. | Everything in Its Right Place  | 4:11 |  |  |  |  |  |  |  |
| 2. | Kid A  | 4:44 |  |  |  |  |  |  |  |
| 3. | The National Anthem  | 5:51 |  |  |  |  |  |  |  |
| 4. | How to Disappear Completely  | 5:56 |  |  |  |  |  |  |  |
| 5. | Treefingers  | 3:42 |  |  |  |  |  |  |  |
| 6. | Optimistic  | 5:15 |  |  |  |  |  |  |  |
| 7. | In Limbo  | 3:31 |  |  |  |  |  |  |  |
| 8. | Idioteque  | 5:09 |  |  |  |  |  |  |  |
| 9. | Morning Bell  | 4:35 |  |  |  |  |  |  |  |
| 10. | Motion Picture Soundtrack  | 7:00 |  |  |  |  |  |  |  |
| 11. | Untitled  | 0:52 |  |  |  |  |  |  |  |
| משך כולל: | משך כולל: | 49:56 |  |  |  |  |  |  |  |
| Amnesiac> מס' | Amnesiac> שם | Amnesiac> משך | Amnesiac>  | Amnesiac>  | Amnesiac>  | Amnesiac>  | Amnesiac>  | Amnesiac>  | Amnesiac>  |
| --- | --- | --- | --- | --- | --- | --- | --- | --- | --- |
| 12. | Packt Like Sardins in a Crushd Tin Box  | 4:00 |  |  |  |  |  |  |  |
| 13. | Pyramid Song  | 4:49 |  |  |  |  |  |  |  |
| 14. | Pulk/Pull Revolving Doors  | 4:07 |  |  |  |  |  |  |  |
| 15. | You and Whose Army?  | 3:11 |  |  |  |  |  |  |  |
| 16. | I Might Be Wrong  | 4:54 |  |  |  |  |  |  |  |
| 17. | Knives Out  | 4:15 |  |  |  |  |  |  |  |
| 18. | Morning Bell/Amnesiac  | 3:14 |  |  |  |  |  |  |  |
| 19. | Dollars and Cents  | 4:52 |  |  |  |  |  |  |  |
| 20. | Hunting Bears  | 2:01 |  |  |  |  |  |  |  |
| 21. | Like Spinning Plates  | 3:57 |  |  |  |  |  |  |  |
| 22. | Life in a Glass House  | 4:34 |  |  |  |  |  |  |  |
| משך כולל: | משך כולל: | 43:57 |  |  |  |  |  |  |  |
| Kid Amnesiae> מס' | Kid Amnesiae> שם | Kid Amnesiae> משך | Kid Amnesiae>  | Kid Amnesiae>  | Kid Amnesiae>  | Kid Amnesiae>  | Kid Amnesiae>  | Kid Amnesiae>  | Kid Amnesiae>  |
| --- | --- | --- | --- | --- | --- | --- | --- | --- | --- |
| 23. | Like Spinning Plates ('Why Us?' Version)  | 5:04 |  |  |  |  |  |  |  |
| 24. | Untitled v1  | 1:48 |  |  |  |  |  |  |  |
| 25. | Fog (Again Again Version)  | 2:25 |  |  |  |  |  |  |  |
| 26. | If You Say the Word  | 4:22 |  |  |  |  |  |  |  |
| 27. | Follow Me Around  | 5:19 |  |  |  |  |  |  |  |
| 28. | Pulk/Pull (True Love Waits Version)  | 2:46 |  |  |  |  |  |  |  |
| 29. | Untitled v2  | 0:46 |  |  |  |  |  |  |  |
| 30. | The Morning Bell (In the Dark Version)  | 2:00 |  |  |  |  |  |  |  |
| 31. | Pyramid Strings  | 1:18 |  |  |  |  |  |  |  |
| 32. | Alt. Fast Track  | 1:32 |  |  |  |  |  |  |  |
| 33. | Untitled v3  | 1:16 |  |  |  |  |  |  |  |
| 34. | How to Disappear Into Strings  | 5:32 |  |  |  |  |  |  |  |
| משך כולל: | משך כולל: | 34:08 |  |  |  |  |  |  |  |
הערות שוליים

↑  Smith, Andrew (1 באוקטובר 2000). "Sound and Fury". The Observer. London. אורכב מ-המקור ב-26 בדצמבר 2003. נבדק ב-17 במרץ 2007. {{cite news}}:  (עזרה)
↑  Yago, Gideon (18 ביולי 2001). "Played in Full". MTV. Viacom. אורכב מ-המקור ב-15 ביולי 2014. נבדק ב-14 ביולי 2014. {{cite web}}:  (עזרה)
↑  Kornhaber, Spencer (2021-06-04). "The 2001 album that captured modern dread". The Atlantic (באנגלית). נבדק ב-2021-06-04.
↑  Rock On The Net: Rolling Stone: 100 Best Albums of the Decade (2000-2009): 1-50, web.archive.org, ‏2017-06-06
↑  The 200 Best Albums of the 2000s, Pitchfork (באנגלית)
↑  TLS - Times Literary Supplement, TLS (באנגלית בריטית)
↑  Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית)
↑  "Radiohead announce Kid A / Amnesiac reissue with album of unreleased music". 7 בספטמבר 2021. {{cite web}}:  (עזרה)
↑  ""Polyethylene (Parts 1 & 2)" (1997) - 20 Insanely Great Radiohead Songs Only Hardcore Fans Know". Rolling Stone. אורכב מ-המקור ב-6 באפריל 2016. נבדק ב-4 באפריל 2016. {{cite web}}:  (עזרה)
↑  "Watch Radiohead's Thom Yorke & Jonny Greenwood Play Rarities At Italian Earthquake Benefit". Stereogum. 20 באוגוסט 2017. אורכב מ-המקור ב-6 בספטמבר 2017. נבדק ב-6 בספטמבר 2017. {{cite news}}:  (עזרה)
1 2  Kreps, Daniel; Kreps, Daniel (2021-09-07). "Radiohead Reissuing 'Kid A,' 'Amnesiac' With Previously Unreleased Music". Rolling Stone (באנגלית אמריקאית). נבדק ב-2021-09-07.
1 2  Dazed (2021-09-04). "Thom Yorke jokes about Radiohead's 'embarrassing' TikTok numbers". Dazed (באנגלית). נבדק ב-2021-09-07.
↑  Nast, Condé (2021-09-07). "Radiohead reissuing Kid A and Amnesiac with new album of unreleased songs: listen to "If You Say the Word"". Pitchfork (באנגלית אמריקאית). נבדק ב-2021-09-07.
↑  Radiohead and Epic Games team up for a virtual 'Kid A Mnesia' exhibit, Engadget (באנגלית אמריקאית)
| רדיוהד |
| --- | --- | --- |
תום יורק • פיל סלוואי • ג'וני גרינווד • קולין גרינווד • אד או'בריאן
| אלבומי אולפן | Pablo Honey‏ (1993) • The Bends‏ (1995) • OK Computer‏ (1997) • Kid A‏ (2000) • Amnesiac‏ (2001) • Hail to the Thief‏ (2003) • In Rainbows‏ (2007) • The King of Limbs‏ (2011) • A Moon Shaped Pool‏ (2016) |  |
| מיני אלבומים | Drill‏ (1992) • Itch‏‏ (1994) • My Iron Lung‏‏ (1994) • No Surprises/Running from Demons‏ (1997) • Airbag/How Am I Driving?‏ (1998) • (Com Lag (2plus2isfive‏ (2004) |  |
| אלבומי הופעה | I Might Be Wrong: Live Recordings‏ (2001) |  |
| אלבומי רמיקסים | TKOL RMX 1234567‏ (2011) |  |
| שירים וסינגלים | Creep • Lucky • 2 + 2 = 5 • Burn the Witch |  |
| ערכים נוספים | ערכים נוספים |  |
|  | נייג'ל גודריץ' • אטומס פור פיס • Jaydiohead • The Smile |  |
דיסקוגרפיה של רדיוהד • קטגוריה:רדיוהד • פורטל:רוק
| --- | --- |
בקרת זהויות :  MusicBrainz release group: 6f25f9fb-e9e3-4c0d-8904-ecb8b46cd8aa
Tony Bennett Celebrates 90

Tony Bennett Celebrates 90 (בעברית: טוני בנט חוגג 90) הוא אלבום ההופעה האחרון של זמר הג'אז האמריקאי טוני בנט. את האלבום הוציאה לאור ב-16 בדצמבר 2016 חברת התקליטים קולומביה רקורדס. בין האמנים שהשתתפו באלבום ניתן למנות את אנדראה בוצ'לי, מייקל בובלה, בילי ג'ואל, אלטון ג'ון, דיאנה קרול, ליידי גאגא, קיי די לאנג, קווין ספייסי וסטיבי וונדר. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי ה-60.
רשימת רצועות

| מס' | שם | משך |
| --- | --- | --- |
| 1. | The Lady Is a Tramp  | 3:26 |
| 2. | The Good Life  | 3:19 |
| 3. | Ave María  | 5:21 |
| 4. | The Very Thought of You / If I Ruled the World  | 4:10 |
| 5. | I've Got the World on a String  | 3:31 |
| 6. | New York State of Mind  | 6:40 |
| 7. | I Can't Give You Anything but Love  | 6:29 |
| 8. | A Kiss to Build a Dream On  | 3:37 |
| 9. | Visions  | 4:22 |
| 10. | La Vie en rose  | 3:53 |
| 11. | Can You Feel the Love Tonight  | 4:01 |
| 12. | Autumn Leaves  | 3:04 |
| 13. | Who Cares?  | 2:57 |
| 14. | The Best Is Yet to Come  | 2:43 |
| 15. | I Left My Heart in San Francisco  | 2:20 |
| 16. | I Got Rhythm  | 2:24 |
| 17. | How Do You Keep the Music Playing?  | 4:27 |
| 18. | Happy Birthday  | 3:13 |
| משך כולל: | משך כולל: | 69:59 |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  ארצות הברית | בילבורד 200 | 35 |
|  ניו זילנד | המצעד הניו זילנדי הרשמי | 10 |
הערות שוליים

↑  ‏"Tony Bennett Celebrates 90 by Tony Bennett on Apple Music". Itunes.apple.com. נבדק ב-12 בנובמבר 2016. {{cite web}}:  (עזרה)
↑  Atkinson, Katie (28 בינואר 2018). "Grammys 2018 Winners: The Complete List". Billboard. נבדק ב-1 במרץ 2019. {{cite web}}:  (עזרה)
| טוני בנט |
| --- | --- | --- |
דיסקוגרפיה
| אלבומי אולפן | Because of You • Cloud 7 • Alone at Last with Tony Bennett • Tony • The Beat of My Heart • Long Ago and Far Away • In Person! • Strike Up the Band • Hometown, My Town • To My Wonderful One • Tony Sings for Two • Alone Together • Sings a String of Harold Arlen • My Heart Sings • I Left My Heart in San Francisco • I Wanna Be Around... • This Is All I Ask • The Many Moods of Tony • When Lights Are Low • Who Can I Turn To • If I Ruled the World: Songs for the Jet Set • The Movie Song Album • Tony Makes It Happen • For Once in My Life • Yesterday I Heard the Rain • Snowfall: The Tony Bennett Christmas Album • I've Gotta Be Me • Tony Sings the Great Hits of Today! • Tony Bennett's "Something" • Love Story • Summer of '42 • With Love • The Good Things in Life • Listen Easy • Life Is Beautiful • The Tony Bennett/Bill Evans Album • Tony Bennett Sings 10 Rodgers & Hart Songs • Tony Bennett Sings More Great Rodgers and Hart • Together Again • The Art of Excellence • Bennett/Berlin • Astoria: Portrait of the Artist • Perfectly Frank • Steppin' Out • Here's to the Ladies • Tony Bennett on Holiday • Tony Bennett: The Playground • Bennett Sings Ellington: Hot & Cool • Playin' with My Friends: Bennett Sings the Blues • A Wonderful World • Christmas With Tony Bennett and the London Symphony Orchestra • The Art of Romance • Duets: An American Classic • A Swingin' Christmas • Duets II • Viva Duets • Cheek to Cheek • The Silver Lining: The Songs of Jerome Kern • Love Is Here to Stay • Love for Sale] |  |
| סינגלים | "Because of You" • "Cold, Cold Heart" • "Blue Velvet" • "Here in My Heart" • "Rags to Riches" • "Stranger in Paradise" • "Close Your Eyes" • "Just in Time" • "One for My Baby (and One More for the Road)" • "In the Middle of an Island" • "Climb Ev'ry Mountain" • "I Left My Heart in San Francisco" • "I Wanna Be Around" • "The Good Life" • "This Is All I Ask" • "When Joanna Loved Me" • "A Taste of Honey" • "It's a Sin to Tell a Lie" • "If I Ruled the World" • "The Shadow of Your Smile" • "The Very Thought of You" • "For Once in My Life" • "MacArthur Park" • "(Where Do I Begin?) Love Story" • "Living Together, Growing Together" • "New York State of Mind" • "Just in Time" • "Body and Soul" • "The Lady Is a Tramp" • "Don't Get Around Much Anymore" • "Anything Goes" • "I Can't Give You Anything but Love, Baby" • "Nature Boy" • "Winter Wonderland" • "I Get a Kick Out of You" • "Love for Sale" |  |
| --- | --- |
בקרת זהויות :  MusicBrainz release group: 6833fe27-21f6-4363-821d-5fb0c608e2d6
N-1

השוואה בין המשגר N-1 (ימין) למשגר האמריקני סטורן 5 (שמאל) לאדם (במרכז).
N-1 הוא משגר לוויינים וחלליות אדיר ממדים שפותח בברית המועצות, שנועד לשגר קוסמונאוטים לירח. עקב בעיות מימון, מורכבות רבה, ניהול לקוי והעדר יכולת לבצע מספר מספיק של ניסויים ובדיקות, הסתיימו כל ארבעת שיגורי הניסיון בכישלון. מיזם בניית המשגר והתוכנית המאוישת של ברית המועצות לחקר הירח בוטלו רשמית בשנת 1976.
אישים מרכזיים הקשורים במיזם הירח

תכנון המשגר הירחי N-1 החל בשנת 1959 במשרד התכנון המיוחד מספר 1 (OBK-1), תחת ניהולו של סרגיי קורוליוב. לאחר מות קורוליוב ב־1966, ומינויו של וסילי מישין למנהל המשרד, היה מישין למנהל מיזם N-1.
ולנטין גלושקו עסק בפיתוח מנועים רקטיים המונעים בדלק היפרגולי (אנ') (הניצת מעצמו), אשר קורוליוב התנגד להם עקב רעילותם הרבה והסכנה הטמונה בהם במקרה של דליפת דלק או מחמצן. למרות השפעתו הפוליטית הרבה של גלושקו, נבחרו מנועים קונבנציונליים מבחינת הדלק (מבוססים על קרוסין וחמצן נוזלי) פרי פיתוחו של מיכאיל יאנגל.
היסטוריית הפיתוח של N-1

בשנת 1959 הוחל בתכנון משגר כבד, תחת ניהולו של סרגיי קורוליוב, ראש ה־OKB-1. המשגר נועד לשיגור תחנות חלל גדולות, ומאוחר יותר התווספו דרישות להנחת אדם על הירח, ואף למשימה מאוישת למאדים, תוך שימוש בשלב עליון המונע במנועים גרעיניים.
במרץ 1961 נערכה פגישה של המתכננים הראשיים (קורוליוב, יאנגל, גלושקו, צ'לומיי, לאבוצ'קין ואחרים) בקוסמודרום בייקונור, בה נידונה תוכנית המשגר N-1. קורוליוב קיבל מימון ראשוני לעבודה על המשגר לשנים 1961–1963. ועדה מטעם הוועד המרכזי של המפלגה הקומוניסטית של ברית המועצות הכינה דין וחשבון בקשר למיזם המשגר N-1 וקבעה כי יש לבצע ניסוי ראשון במשגר בשנת 1965.
בלוק D

בלוק D היה שלבו החמישי של N-1. הוא כלל את LK - רכב נחיתה מאויש שנועד לנחות על הירח, וכן גרסה של החללית סויוז הנקרא סויוז 7K-LOK, לצוות, שכללה תא חזרה לכדור הארץ. המנוע שלו היה RD-58 (אנ').
בעיות בתוכנית N-1

השלב הראשון של המשגר כלל 30 מנועים רקטיים (השווים בדחפם לחמשת המנועים בשלב הראשון של המשגר סאטורן 5). מתחילת המיזם והעבודה על המשגר, התגלו בעיות במערכת המשאבות והצנרת שהזרימה את הדלק אל המנועים הללו, ושני שיגורים נכשלו בעקבות בעיה זו.
גודלו העצום של המשגר ומשקלו, הקשו על השינוע ממתקני היצור לאתר ההרכבה והשיגור בקוסמודרום בייקונור. לכן, לאחר הרכבתם, הועמסו השלבים על רכבות בדרכם לקזחסטן. כתוצאה מהרעידות של הרכבת, הפירוק וההרכבה, התגלו פגמים שונים כמו צינורות שהתעקמו או נקרעו, אטימות לוואקום שנפרצו וכיוצא בזה.
כישלונות בטיסות הניסוי (נערכו ארבע טיסות ניסוי מתוך 12 מתוכננות, וראו להלן) הביאו לבסוף לפיטוריו של מנהל ה־OKB-1 וסילי מישין והחלפתו בידי ולנטין גלושקו בשנת 1974. שנתיים מאוחר יותר בוטל המשך הפיתוח של המשגר, שנועד להציב במסלול לווייני נמוך סביב כדור הארץ תחנת חלל, בדומה לתחנת החלל האמריקנית סקיילאב.
ניסויי הטיסה

ארבעה שיגורי ניסיון נערכו למשגר N-1. כולם הסתיימו בכישלון, שנבע מסיבות שונות בכל שיגור.
שיגור ראשון - 21 בפברואר 1969 - המשגר המריא והגיע לגובה של 12.2 ק"מ, לפני שהתפוצץ. משך הטיסה: 69 שניות.
שיגור שני: 3 ביולי 1969 - בורג רופף השתחרר ממקומו ונשאב למשאבת הדלק של אחד המנועים בשלב הראשון. מערכת הבקרה של המשגר גילתה זאת והחלה בכיבוי המנועים. 29 מתוך 30 מנועי השלב הראשון כובו, המשגר החל לאבד מהירות באופן מהיר, וצנח לקרקע. 23 שניות לאחר הפעלת המנועים התפוצץ המשגר. כן השיגור (אחד מתוך שניים שנבנו לפרויקט) הושמד, בפיצוץ הגדול בהיסטוריה של רכב שיגור. כן השיגור שניזוק לא שוקם.
שיגור שלישי: 24 ביוני 1971 - המשגר החל להמריא תוך ביצוע גלגול בלתי נשלט, שהיה מעבר לכוחה של מערכת ההנחיה לתקן. בגובה קילומטר אחד, ולאחר 51 שניות מהתחלת הטיסה, הושמד המשגר.
שיגור רביעי: 22 בנובמבר 1972 - המשגר פעל כשורה במשך 106.93 שניות. תנודות מעלה מטה (פוגו) גרמו לכיבוי מנועי השלב הראשון בגובה 40 ק"מ, שניות בודדות לפני המועד המתוכנן להפרדה בין השלב הראשון לשני. אחד ממנועי השלב הראשון (מספר 4) התפוצץ, והמשגר התפרק באוויר. הייתה זו הטיסה הארוכה ביותר של המשגר, והושג בה הגובה הרב ביותר.
שיגורים נוספים לא התקיימו, אף על פי ששני משגרים היו מוכנים לניסוי.
ביטול פרויקט הירח

עם הנחיתה המאוישת הראשונה על הירח, של החללית אפולו 11 האמריקנית, והניצחון המוראלי החשוב של ארצות הברית במרוץ לחלל, ירדה המוטיבציה של הדרג הפוליטי בברית המועצות להמשיך ולממן את מיזם הירח, שמחירו הלך וגדל. עם כל כישלון בשיגור, ועם התארכות המיזם לשנים שלאחר סיום מבצע אפולו, התמיכה הפוליטית בו ירדה עוד יותר, עד שהבשילה ההחלטה לבטל לחלוטין את תוכנית הנחתת הקוסמונאוטים על הירח בשנת 1976.
שרידי המשגר

לאחר ביטול מיזם הירח על ידי הדרג הפוליטי (ובלחצו של ולנטין גלושקו), יצאה הנחיה להשמיד את החומרה הקשורה במשגר. שני משגרים היו מוכנים לניסוי טיסה, והם פורקו לגרוטאות. במשך שנים ניתן היה לראות באזור הקוסמודרום חלקים של N-1 המשמשים כמחסנים, סככות, ואף שוקת לחזירים. אחת הסיבות לפירוק המשגרים הייתה הרצון להימנע מהודאה פומבית בקיום תוכנית מאוישת לטיסה לירח, והמיזם כולו היה מסווג עד שנת 1991. בשנת 1989 החלו להופיע בתוכניות טלוויזיה בברית המועצות תצלומים ראשונים של שרידי המשגרים. וסילי מישין התראיין לתוכנית טלוויזיה בריטית על תוכנית החלל הסובייטית, ולראשונה שרטט לעיני המצלמות שרטוט סכמטי של המשגר N-1.
אה"מ אלבמארל (1901)

| --- | --- |
אה"מ אלבמארל
אה"מ אלבמארל
 תיאור כללי
 סוג אונייה:  אוניית מערכה
 צי:  הצי המלכותי הבריטי הצי המלכותי הבריטי
 סדרה:  אוניות המערכה מסדרת דאנקן
 ציוני דרך עיקריים
 מספנה:  מספנת צ'טהאם 
 תחילת הבנייה:  1 בינואר 1900
 הושקה:  5 במרץ 1901
 תקופת הפעילות:  12 בנובמבר 1903 – אפריל 1919 (כ־15 שנים)
 אחריתה:  נמכרה לגריטה ב-1920
 מלחמות וקרבות:  מלחמת העולם הראשונה 
 מידות
 הֶדְחֶק:  סטנדרטי: 13,483–13,966 טון, מקסימלי: 15,100–15,400 טון
 אורך:  132 מטר
 רוחב:  23.01 מטר
 שוקע:  7.85 מטר
 נתונים טכניים
 מהירות:  19 קשרים
 גודל הצוות:  720 איש
 טווח שיוט:  11,240 ק"מ במהירות 10 קשר
 הנעה:  24 דוודים המזינים 2 מנועי קיטור בהספק 18,000 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 178 מ"מ, שריון סיפון – 25–51 מ"מ, צריחי תותחים ראשיים – 203–254 מ"מ, קזמטים – 152 מ"מ, ברבטות – 102–279 מ"מ, מחיצות הגנה – 178–279 מ"מ, מגדל הניווט – 305 מ"מ
 חימוש:  4 תותחים 12 אינץ' (305 מ"מ), 12 תותחים 6 אינץ' (152 מ"מ), 10 תותחים 12 ליטראות (3 אינץ', 76 מ"מ), 6 תותחים 3 ליטראות (1.9 אינץ', 47 מ"מ), 4 צינורות טורפדו 18 אינץ' (457 מ"מ)
 
אה"מ אלבמארל הייתה אוניית מערכה פרה-דרדנוט של הצי המלכותי הבריטי מסדרת דאנקן. אלבמארל ואחיותיה, שנבנו כדי להתמודד עם קבוצה של אוניות מערכה רוסיות מהירות, היו מסוגלות להפליג במהירות של 19 קשרים (35 קמ"ש), מה שהפך אותן לאניות המערכה המהירות ביותר בעולם. אוניות המערכה מסדרת דאנקן היו חמושות בסוללה ראשית של ארבעה תותחי 12 אינץ' (305 מ"מ) והן היו דומות בגדול לסדרת לונדון, אם כי עם הדחק מופחת מעט ופריסת שריון דקה יותר. ככאלה, הם שיקפו התפתחות של אוניות המערכה מסדרת קאנופוס הקלה יותר. אלבמארל נבנתה בין הנחת השדרית שלה בינואר 1900 לבין השלמתה בנובמבר 1903.
לאלבמארל הייתה קריירה די חסרת אירועים. את שנותיה הראשונות בשירות בצי הים התיכון בילתה בשנים 1903 עד 1905, כאשר הועברה לצי התעלה. בשנת 1907, היא שובצה לצי האטלנטי; בתחילת 1910 היא עברה לצי הבית, תחילה כחלק משייטת אוניות המערכה הרביעית ואחר כך שייטת אוניות המערכה השישית. היא שירתה עם ה"גרנד פליט" ("הצי הגדול") בסיורים הצפוניים בשלבים הראשונים של מלחמת העולם הראשונה. מאוחר יותר היא נשלחה למורמנסק ברוסיה לתפקידי שמירה ושבירת קרח במשך רוב שנת 1916. בשובה לאנגליה, היא עברה שיפוץ והייתה במילואים לשארית המלחמה. היא הוצאה משירות באפריל 1919, ונגרטה ב-1920.
תכנון

שש האוניות של סדרת דאנקן הוזמנו בתגובה לאוניות המערכה המהירות מסדרת פרסבט שהחלו לבנות על ידי הצי הרוסי הקיסרי באמצע שנות ה-90 של המאה ה-19. האוניות הרוסיות היו אוניות מערכה מהירות דרג ב', ולכן ויליאם הנרי וייט, המנהל הבריטי לבנייה ימית, עיצב את סדרת דאנקן כך שתתאים למהירות הגבוהה של כלי השיט הרוסיים. כדי להשיג את המהירות הגבוהה יותר תוך שמירה על הדחק כמו באוניות המערכה הקודמות, וייט נאלץ להפחית באופן משמעותי את הגנת השריון של האוניות, ולמעשה הפך את האוניות לגרסאות מוגדלות ומשופרות של סדרת קאנופוס של 1896, במקום נגזרות של אוניות המערכה דרג א' מג'סטיק, פורמידבל ולונדון החזקות יותר. המאפיינים ההגנתיים המופחתים, הפך את האוניות מסדרת דאנקן לנחותות מאוניות המערכה האמיתיות מהדרג הראשון, אך הן היו עדיפות במידה ניכרת על אוניות המערכה מסדרת פרסבט שנגדן נבנו כדי להתמודד, והיו כמה מאוניות המערכה המהירות ביותר בשירות בזמן שנבנו.
אלבמארל הייתה באורך כולל של 432 רגל (132 מטרים), רוחב של 75 רגל 6 אינץ' (23.01 מטרים) ושוקע של 25 רגל 9 אינץ' (7.85 מטרים). הדחק האונייה היה 13,270–13,745 טונות ארוכות (13,483–13,966 טונות) בתפוסה סטנדרטית ועד 14,900–15,200 טונות ארוכות (15,100–15,400 טונות) במעמס מלא. הצוות שלה מנה 720 קצינים ומלחים. אוניות הסדרה הונעו על ידי זוג מנועי 4 צילינדרים תלת דרגתיים שהניעו שני מדחפים, עם קיטור שסופק על ידי עשרים וארבעה דוודי בלוויל. הדוודים פלטו לשתי ארובות קרובות הממוקמות באמצע האונייה. לאוניות הסדרה הייתה מהירות מרבית של 19 קשרים (35 קמ"ש) מ-18,000 כוחות סוס (13,000 קילוואט), מה שהפך את אלבמארל ואחיותיה לאוניות המערכה המהירות ביותר בעולם במשך כמה שנים. במהירות שיוט של 10 קשרים (19 קמ"ש), האונייה יכלה להפליג לטווח של 6,070 מיילים ימיים (11,240 ק"מ).
לאלבמארל היו ארבעה תותחי 12 אינץ' (305 מ"מ)/ 40 קליבר שהותקנו בצריחים תאומים מלפנים ומאחור. האונייה גם הרכיבה סוללה משנית של 12 תותחי 6 אינץ' (152 מ"מ)/ 45 קליבר מותקנים בקזמטים, בנוסף לעשרה תותחי 12 פאונד (3 אינץ' (76 מ"מ)) ושישה תותחי 3 פאונד (47 מ"מ (1.9 אינץ')) להגנה מפני סירות טורפדו. כמקובל באוניות מערכה של התקופה, היא צוידה גם בארבע צינורות טורפדו בקוטר 18 אינץ' (457 מ"מ) שקועים בגוף.
לאלבמארל הייתה חגורת שריון בעובי 7 אינץ' (178 מילימטרים); המחיצה הרוחבית בקצה האחורי של החגורה הייתה בעובי 7–11 אינץ' (178–279 מילימטרים). הצדדים של צריחי הסוללה הראשיים שלה היו בעובי 8–10 אינץ' (203–254 מילימטרים), על גבי ברבטות בעובי 11 אינץ' (279 מילימטרים), וסוללת הקזמטים הייתה מוגנת בפלדת קרופ בעובי 6 אינץ'. למגדל הניווט שלה היו דפנות בעובי 12 אינץ'. היו לה שני סיפונים משוריינים, בעובי 1–2 אינץ' (25–51 מילימטרים), בהתאמה.
היסטוריית שירות > לפני מלחמת העולם הראשונה

אלבמארל, על שמו של ג'ורג' מונק, הדוכס הראשון מאלבמארל, הונחה ב-1 בינואר 1900 במספנת צ'טם, והושקה ב-5 במרץ 1901, כאשר ליידי קנדי, אשתו של האדמירל סר ויליאם קנדי, מפקד פיקוד נור, ערכה את ההטבלה. היא הושלמה בנובמבר 1903. אלבמארל נכנסה לשירות במספנת צ'טם ב-12 בנובמבר 1903 לשירות כאוניית דגל, אדמירל משנה, הפלגה השנייה של צי הים התיכון. בפברואר 1905 היא הועברה לצי התעלה כדי לשמש כאוניית הדגל של סגן מפקד הצי. היא הועברה לצי האטלנטי ב-31 בינואר 1907, ושימשה גם שם כאוניית הדגל של סגן המפקד. תחת פיקודו של קפטן רוברט פלקון סקוט היא התנגשה באוניית המערכה אה"מ קומונוולת' ב-11 בפברואר 1907, סבל מנזק קל בחרטום.
ביולי 1908, אלבמארל ביקרה בקנדה במהלך יום השלוש מאות של קוויבק, יחד עם אוניות האחות שלה דאנקן, ראסל ואקסמות'. היא הפכה לאוניית הדגל, אדמירל משנה, בגיברלטר בינואר 1909 והפליגה למלטה לשיפוץ ממאי עד אוגוסט 1909. שירות הצי האטלנטי שלה הסתיים בפברואר 1910. ב-25 בפברואר 1910, אלבמארל נכנסה מחדש לשירות בפלגה השלישית, צי הבית, בפורטסמות'. היא הושבתה במספנת פורטסמות' לצורך שיפוץ ב-30 באוקטובר 1911; השיפוץ נמשך מינואר עד דצמבר 1912. השחזור שלה הושלם, אלבמארל הופעלה מחדש בפורטסמות' לשרת בשייטת אוניות המערכה הרביעית בצי הראשון שם. ב-15 במאי 1913, היא צומצמה לצוות שלדי בשייטת אוניות המערכה השישית, הצי השני, כדי לשרת כספינת אימונים לתותחים.